pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ. ห่วงอุบัติเหตุทางถนนเพิ่มขึ้นช่วงหน้าฝน ย้ำ 7 วิธีช่วยขับขี่ปลอดภัย
วันเสาร์ที่ 26 สิงหาคม 2566
ปลัด สธ. ห่วงอุบัติเหตุทางถนนเพิ่มขึ้นช่วงหน้าฝน ย้ํา 7 วิธีช่วยขับขี่ปลอดภัย
ปลัดกระทรวงสาธารณสุข ห่วงช่วงหน้าฝนเกิดอุบัติเหตุทางถนนเพิ่มขึ้น เหตุจากถนนลื่น ทัศนวิสัยในการขับขี่ไม่ดีพอ ย้ําตรวจเช็กสภาพรถก่อนเดินทาง พร้อมแนะ 7 วิธีขับขี่ปลอดภัยช่วงฝนตกหรือมีน้ําขัง ช่วยลดความเสี่ยงการเกิดอุบัติเหตุ
นพ.โอภาส การย์กวินพงศ์ ปลัดกระทรวงสาธารณสุข กล่าวว่า ประเทศไทยยังอยู่ในช่วงฤดูฝน หลายพื้นที่มีฝนตกค่อนข้างหนัก ทําให้ทัศนวิสัยในการขับขี่ไม่ดีพอ และหากขับรถด้วยความเร็วจะยิ่งเพิ่มความเสี่ยงรถลื่นไถล บังคับรถไม่อยู่ ซึ่งจากรายงานของกองสาธารณสุขฉุกเฉินพบว่าช่วงนี้มีรายงานการเกิดเกิดอุบัติเหตุทางถนนบ่อยครั้ง หลายเหตุการณ์มีผู้บาดเจ็บต้องนําส่งรักษาที่โรงพยาบาลจํานวนมาก บางเหตุการณ์ถึงขั้นเสียชีวิต เช่น เมื่อช่วงเช้าวานนี้ (25 สิงหาคม 2566) เกิดเหตุรถกระบะบรรทุกคนงานยางระเบิดพลิกคว่ําบริเวณหน้าด่านศุลกากร ถนนสาย 317 จันทบุรี-สระแก้ว ต.ปัถวี อ.มะขาม จ.จันทบุรี ส่งผลให้มีผู้บาดเจ็บเบื้องต้น 14 ราย นําส่งรักษาที่โรงพยาบาลมะขาม ในจํานวนนี้มีอาการสาหัส 1 ราย ดังนั้น ขอให้ประชาชนเพิ่มความระมัดระวังในการขับขี่ยานพาหนะในช่วงฤดูฝน โดยก่อนเดินทางให้ตรวจสอบสภาพรถและอุปกรณ์ต่างๆ ว่ามีความพร้อมต่อการขับขี่ เช่น ที่ปัดน้ําฝน ระบบไฟฟ้า ระบบยาง และระบบเบรก เป็นต้น
นพ.โอภาสกล่าวต่อว่า ขณะฝนตกหรือถนนเปียก ไม่ควรขับรถเร็ว โดยเฉพาะช่วงที่ฝนตก 10 นาทีแรก รถจะมีโอกาสเกิดอุบัติเหตุได้มาก เนื่องจากน้ําฝนจะชะล้างคราบน้ํามันและฝุ่นละอองเกิดเป็นคราบฉาบอยู่บนผิวถนน ส่งผลให้รถลื่นไถลและเสียหลักจนเกิดอุบัติเหตุได้ สําหรับวิธีขับขี่ให้ปลอดภัยช่วงฝนตกและมีน้ําท่วมขังบนถนน คือ 1.ลดความเร็วการขับขี่ลงกว่าระดับปกติ เนื่องจากพื้นถนนที่เปียก รถจะใช้ระยะเบรกเพิ่มขึ้น ควรใช้ความเร็วให้เหมาะสมกับสภาพถนนและระยะในการมองเส้นทาง จะช่วยให้สามารถควบคุมรถได้อย่างมีประสิทธิภาพ 2.เปิดไฟต่ํา เพื่อให้มองเห็นสิ่งต่างๆ บนถนนได้ชัดเจนขึ้น และรถคันอื่นมองเห็นรถของเราได้ในระยะไกล 3.ปรับระดับความเร็วของใบปัดน้ําฝนให้สัมพันธ์กับความแรงของฝน เพื่อช่วยให้มองเห็นเส้นทางได้ตลอดเวลา 4.เว้นระยะห่างจากท้ายรถคันหน้าให้มากกว่าปกติ อย่างน้อย 10-15 เมตร เพื่อให้มีระยะเบรกที่เพียงพอและปลอดภัย 5.หลีกเลี่ยงการแซง หากจําเป็นควรประเมินสถานการณ์ให้ดีก่อนแซง 6.กรณีที่รถลื่นไถลหรือเหินน้ํา ไม่ควรเหยียบเบรกจนล้อหยุดหมุนทันที อาจทําให้รถพลิกคว่ําได้ ควรใช้เกียร์ต่ําและค่อยๆ เบรก เพื่อลดความเร็ว แล้วจึงค่อยเหยียบเบรกเพื่อหยุดรถ และ 7.เมื่อต้องขับรถผ่านถนนที่มีน้ําท่วมขัง ขอให้หยุดประเมินสถานการณ์ก่อน หากระดับน้ําสูงกว่าขอบประตูรถ ไม่ควรขับฝ่าไป ให้เลี่ยงไปใช้เส้นทางอื่นแทน
************************************************ 26 สิงหาคม 2566
รัฐบาลไทย-ข่าวทำเนียบรัฐบาล-กรมรางเผยเมื่อวาน (25 สิงหาคม 2566) ศุกร์สุดท้ายของเดือนสิงหาคม มีผู้ใช้บริการรถไฟฟ้า Airport RailLink รถไฟฟ้าสายเฉลิมรัชมงคลและสายฉลองรัชธรรมสูงสุด
วันเสาร์ที่ 26 สิงหาคม 2566
กรมรางเผยเมื่อวาน (25 สิงหาคม 2566) ศุกร์สุดท้ายของเดือนสิงหาคม มีผู้ใช้บริการรถไฟฟ้า Airport RailLink รถไฟฟ้าสายเฉลิมรัชมงคลและสายฉลองรัชธรรมสูงสุด
....
นายพิเชฐ  คุณาธรรมรักษ์  อธิบดีกรมการขนส่งทางราง กระทรวงคมนาคม เปิดเผยว่า เมื่อวันศุกร์ที่ 25 สิงหาคม 2566 ซึ่งเป็นวันศุกร์ปลายเดือนสิงหาคม 2566 และมีฝนตกช่วงเย็น ส่งผลให้มีผู้ใช้บริการรถไฟฟ้า MRT BTS และ Airport Rail Link มากสุด ทําให้มีผู้ใช้บริการระบบราง รวมเป็น 1,757,790 คน-เที่ยว สูงที่สุดอีกครั้ง (New High) ตั้งแต่มีสถานการณ์การแพร่ระบาดของเชื้อไวรัสโคโรนา 2019 (Covid-19) ประกอบด้วย รถไฟระหว่างเมือง จํานวน 74,452 คน-เที่ยว (ผู้โดยสารเชิงพาณิชย์ 25,507 คน-เที่ยว และผู้โดยสารเชิงสังคม 48,945 คน-เที่ยว) และรถไฟฟ้าในเขตกรุงเทพมมหานครและปริมณฑล จํานวน 1,683,338 คน-เที่ยว ประกอบด้วย
1) รถไฟฟ้า Airport Rail Link จํานวน 77,723 คน-เที่ยว (นิวไฮ)
2) รถไฟฟ้าชานเมืองสายสีแดง จํานวน 27,715 คน-เที่ยว (รวมจํานวนผู้โดยสารรถไฟทางไกลมาต่อสายสีแดงฟรี จํานวน 122 คน-เที่ยว)(นิวไฮ)
3) รถไฟฟ้าสายเฉลิมรัชมงคล (สายสีน้ําเงิน) จํานวน 525,455 คน-เที่ยว (นิวไฮ)
4) รถไฟฟ้าสายฉลองรัชธรรม (สายสีม่วง) จํานวน 75,829 คน-เที่ยว (เมื่อ 11 ส.ค.66 นิวไฮ จํานวน 76,171คน-เที่ยว)
5) รถไฟฟ้าสายสีเขียว จํานวน 924,828 คน-เที่ยว (นิวไฮ ตั้งแต่มี  covid-19)
6) รถไฟฟ้าสายสีทอง จํานวน 8,285 คน-เที่ยว
7) รถไฟฟ้าสายสีเหลือง จํานวน 43,381 คน-เที่ยว
โดยจํานวนผู้ใช้บริการระบบรางสูงสุดก่อนหน้านี้ไม่นาน เกิดขึ้นเมื่อวันที่ 11 สิงหาคม  2566 จํานวน 1,728,295
คน-เที่ยว แต่เมื่อวานนี้ มีผู้ใช้บริการระบบรางเพิ่มขึ้นอีก โดยเฉพาะสาย Airport Rail Link รถไฟฟ้าสายเฉลิมรัชมงคล สายฉลองรัชธรรม รถไฟฟ้าสายสุขุมวิทและสายสีลม มากสุดตั้งแต่มีสถานการณ์โควิด จึงเป็นการทําสถิติใหม่อีกครั้ง
ทั้งนี้ ขร. ขอให้ทุกท่านมีความสุขในการเดินทางช่วงวันหยุด ใช้เวลากับครอบครัวอย่างมีความสุข ร่วมไปกับการใช้บริการระบบขนส่งทางรางไทย
รัฐบาลไทย-ข่าวทำเนียบรัฐบาล-Phu Khiao Forest - Nam Nao National Park and Phu Kradueng National Park certified as ASEAN heritage parks
วันเสาร์ที่ 26 สิงหาคม 2566
Phu Khiao Forest - Nam Nao National Park and Phu Kradueng National Park certified as ASEAN heritage parks
Phu Khiao Forest - Nam Nao National Park and Phu Kradueng National Park certified as ASEAN heritage parks
August 26, 2023, Deputy Government Spokesperson Rachada Dhanadirek disclosed that Phu Khiao Forest - Nam Nao National Park and Phu Kradueng National Park are officially recognized as the 56th and 57th ASEAN heritage parks, respectively, at the 17th ASEAN Ministerial Meeting on the Environment (17th AMME), held during August 23-24, 2023 in Lao PDR.
The meeting also bestowed the ASEAN Eco-Schools Award at secondary and primary levels to Ban Hua Hin Municipality Demonstration School for its exemplary efforts in inculcating environmental awareness in every aspect of education to students and surrounding communities. The school has adopted the “Whole School Approach” as the development framework for its 4 missions, i.e., policy, teaching and learning, school environment management, and participatory networking. Mr. Montri Chuathaisong, a teacher at Ban Hua Hin Municipality Demonstration School, was also bestowed with the ASEAN Youth Eco-Champions Award.
According to the Deputy Government Spokesperson, the Government places great importance on conserving national park areas and maintaining balance and sustainability of natural resources. The recognition of Thai national parks at the ASEAN level is the result of an integrative effort of all concerned agencies. The Deputy Government Spokesperson also commended Ban Hua Hin Municipality Demonstration School for its efforts in raising environmental awareness of the Thai youths.
รัฐบาลไทย-ข่าวทำเนียบรัฐบาล-รองปลัดดีอีเอส ปาฐกถาพิเศษ “อนาคตเมืองไทย กับพลังดิจิทัลสร้างได้” ในงาน HACKaTHAILAND 2023
วันเสาร์ที่ 26 สิงหาคม 2566
รองปลัดดีอีเอส ปาฐกถาพิเศษ “อนาคตเมืองไทย กับพลังดิจิทัลสร้างได้” ในงาน HACKaTHAILAND 2023
รองปลัดดีอีเอส ปาฐกถาพิเศษ “อนาคตเมืองไทย กับพลังดิจิทัลสร้างได้” ในงาน HACKaTHAILAND 2023
วันนี้(26ส.ค.66)ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส) ร่วมกล่าวปาฐกถาพิเศษ“อนาคตเมืองไทยกับพลังดิจิทัลสร้างได้”ในงานมหกรรมแสดงเทคโนโลยีดิจิทัลระดับนานาชาติHACKaTHAILAND 2023ภายใต้แนวคิดDIGITAL INFINITYจัดโดยสํานักงานส่งเสริมเศรษฐกิจดิจิทัล ณPlenary Hall 1 - 4ศูนย์การประชุมแห่งชาติสิริกิติ์
_______________
รัฐบาลไทย-ข่าวทำเนียบรัฐบาล-รองโฆษกรัฐบาล นางสาวรัชดาฯ เผยรัฐบาลดำเนินมาตรการป้องกันการใช้แรงงานลิง กำหนดสัญลักษณ์ MFP ยกระดับมาตรฐานการผลิตที่สามารถตรวจสอบย้อนกลับได้ ย้ำความเชื่อมั่นอุตสาหกรรมมะพร้าวไทย
วันเสาร์ที่ 26 สิงหาคม 2566
26/08/2566
รองโฆษกรัฐบาล นางสาวรัชดาฯ เผยรัฐบาลดําเนินมาตรการป้องกันการใช้แรงงานลิง กําหนดสัญลักษณ์ MFP ยกระดับมาตรฐานการผลิตที่สามารถตรวจสอบย้อนกลับได้ ย้ําความเชื่อมั่นอุตสาหกรรมมะพร้าวไทย
รองโฆษกรัฐบาล นางสาวรัชดาฯ เผยรัฐบาลดําเนินมาตรการป้องกันการใช้แรงงานลิง กําหนดสัญลักษณ์ MFP ยกระดับมาตรฐานการผลิตที่สามารถตรวจสอบย้อนกลับได้ ย้ําความเชื่อมั่นอุตสาหกรรมมะพร้าวไทยเพื่อส่งออกในเวทีโลก
วันที่ 26 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลขับเคลื่อนมาตรการตรวจรับรองแปลงระบบผลิตอาหารปลอดภัย GAP (Good Agricultural Practice) MFP (GAP Monkey Free Plus) ที่สามารถตรวจสอบย้อนกลับได้ตลอดสายการผลิต รวมทั้งผลักดันการใช้เครื่องหมาย GAP MFP อย่างเป็นรูปธรรมและสากล ตอกย้ํา และยืนยันถึงขั้นตอนกระบวนการผลิตและการแปรรูปมะพร้าวของประเทศไทย สร้างความเชื่อมั่นให้ผู้บริโภคในตลาดต่างประเทศ
รองโฆษกประจําสํานักนายกรัฐมนตรีกล่าวว่า กรมวิชาการเกษตร กระทรวงเกษตรและสหกรณ์ ร่วมกับภาคส่วนที่เกี่ยวข้อง ทั้งหน่วยงานภาครัฐ ภาคเอกชน สมาคม ชมรม และบริษัทผู้ผลิตและส่งออกผลิตภัณฑ์มะพร้าวไทย เดินหน้าตามมาตรการ GAP Monkey free plus เพื่อตรวจรับรองสวนมะพร้าวให้เข้าสู่ระบบผลิต GAP รวมทั้งเพื่อตรวจรับรองว่าแปลงปลูกไม่ได้ใช้ลิงเก็บเกี่ยว โดยนอกจากมาตรการดังกล่าวแล้ว หน่วยงานภาครัฐยังได้วิจัยและคิดค้นนวัตกรรมและเทคโนโลยีใหม่ๆ เพื่อเป็นแนวทางให้เกษตรกร และอุตสาหกรรมมะพร้าวไทย ได้นําไปเรียนรู้ และปรับใช้เทคโนโลยีใหม่ในการเก็บเกี่ยวมะพร้าวต่อไป
รองโฆษกประจําสํานักนายกรัฐมนตรี กล่าวเพิ่มเติมว่า มาตรการดังกล่าวจะดําเนินการตรวจประเมินการใช้แรงงานลิงในแปลงเกษตรกรที่ได้การรับรอง GAP มะพร้าวเป็นลําดับแรก และตรวจประเมินแปลงเกษตรกรในเครือข่ายของบริษัทแปรรูปผลิตภัณฑ์มะพร้าวเพื่อการส่งออก โดยเชื่อมั่นว่า จะสามารถสร้างความเชื่อมั่นต่อคู่ค้า และต่อภาพลักษณ์ของประเทศไทยในด้านการผลิตมะพร้าวในทุกขั้นตอนได้เป็นอย่างดีและยั่งยืน
ปัจจุบัน มีแปลงที่ผ่านการตรวจประเมิน GAP MFP เป็นแปลงมะพร้าวแกง 1,372 แปลง รวมพื้นที่ 13,546 ไร่ และแปลงมะพร้าวอ่อน 533 แปลง รวมพื้นที่ 6,597 ไร่ มีเป้าหมายจะตรวจให้ครอบคลุม แปลงเกษตรกรที่ได้รับการรับรอง GAP แล้วอีกประมาณ 4,526 แปลง 47,125 ไร่ และตรวจให้เกษตรกรและเกษตรกรที่ผู้ประกอบการแจ้งความประสงค์ไว้ภายในเดือนกันยายน 2566 นี้ (ณ เดือนมีนาคม 2566)
“รัฐบาลประเมินการทํางาน และให้ความสําคัญกับระบบคุณภาพความปลอดภัยของสินค้าเกษตรซึ่งรวมถึงทุกปัญหา อีกทั้งกระแสการบริโภคที่คํานึงถึงสุขภาพ ความปลอดภัย และการจัดการสิ่งแวดล้อม โดยประเทศไทยในฐานะประเทศผู้ส่งออกสินค้าเกษตรและอาหารสู่ตลาดโลก จึงต้องใส่ใจในทุกขั้นตอน ตั้งแต่กระบวนการผลิต เก็บเกี่ยว และการส่งออก แก้ไขปัญหาในทุกมิติ เพื่อประโยชน์สู่การส่งเสริมความเป็นอยู่ที่ดีขึ้นของเกษตรกร และเพื่อโอกาสยกระดับอุตสาหกรรมไทยสู่ระดับสากล” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รองโฆษกรัฐบาล นางสาวรัชดาฯ เผยอุทยานแห่งชาติ 2 แห่งของไทย ประกาศขึ้นทะเบียน "อุทยานมรดกอาเซียน" อย่างเป็นทางการแล้ว
วันเสาร์ที่ 26 สิงหาคม 2566
26/08/2566
รองโฆษกรัฐบาล นางสาวรัชดาฯ เผยอุทยานแห่งชาติ 2 แห่งของไทย ประกาศขึ้นทะเบียน "อุทยานมรดกอาเซียน" อย่างเป็นทางการแล้ว
รองโฆษกรัฐบาล นางสาวรัชดาฯ เผยอุทยานแห่งชาติ 2 แห่งของไทย ประกาศขึ้นทะเบียน "อุทยานมรดกอาเซียน" อย่างเป็นทางการแล้ว พร้อมโรงเรียนไทยได้รางวัลสร้างจิตสํานึกด้านทรัพยากรธรรมชาติและสิ่งแวดล้อม
วันที่ 26 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ในการประชุมรัฐมนตรีอาเซียนด้านสิ่งแวดล้อม ครั้งที่ 17 (the 17th ASEAN Ministerial Meeting on the Environment: 17th AMME) เมื่อวันที่ 23 – 24 สิงหาคม 2566 ที่ผ่านมา ณ นครหลวงเวียงจันทน์ สาธารณรัฐประชาธิปไตยประชาชนลาว เขตรักษาพันธุ์สัตว์ป่าภูเขียว-อุทยานแห่งชาติน้ําหนาว ได้รับการขึ้นทะเบียนเป็นอุทยานมรดกอาเซียน แห่งที่ 56 และ อุทยานแห่งชาติภูกระดึง ได้รับการขึ้นทะเบียนเป็นอุทยานมรดกอาเซียน แห่งที่ 57 อย่างเป็นทางการแล้ว
พร้อมกันนี้ โรงเรียนสาธิตเทศบาลบ้านหัวหิน ในฐานะตัวแทนประเทศไทย ยังได้ขึ้นรับรางวัล ASEAN Eco-Schools ระดับมัธยมศึกษาและระดับประถมศึกษา โดยถือเป็นโรงเรียนที่มีการพัฒนาการเรียนการสอนตามหลักการของโรงเรียนสิ่งแวดล้อมศึกษาเพื่อการพัฒนาที่ยั่งยืน (Eco-School) ซึ่งได้นําแนวคิดการพัฒนาโรงเรียนทั้งระบบ (Whole School Approach) ประกอบด้วย 4 พันธกิจ ได้แก่ นโยบาย การจัดการเรียนการสอน การจัดการสิ่งแวดล้อมในโรงเรียน และการสร้างเครือข่ายการมีส่วนร่วม มาเป็นกรอบในการพัฒนาโรงเรียน จนสามารถสร้างความตระหนัก และจิตสํานึกด้านทรัพยากรธรรมชาติและสิ่งแวดล้อมให้กับผู้เรียนได้อย่างต่อเนื่อง นอกจากนี้ นายมนตรี เจือไธสง อาจารย์จากโรงเรียนสาธิตเทศบาลบ้านหัวหิน ยังได้รับการคัดเลือกให้เป็นตัวแทนประเทศไทยเข้ารับรางวัล ASEAN Youth Eco-Champions ในการประชุมครั้งนี้ด้วย
“รัฐบาลให้ความสําคัญกับการอนุรักษ์พื้นที่อุทยานแห่งชาติ เพื่อรักษาและคงไว้ซึ่งทรัพยากรธรรมชาติของประเทศอย่างสมดุลและยั่งยืน ซึ่งทุกความสําเร็จของการประกาศเป็นอุทยานมรดกอาเซียน เกิดจากความร่วมมือร่วมใจของทุกหน่วยงานที่เกี่ยวข้อง ซึ่งร่วมกันทํางาน จัดเตรียมเอกสารให้ไทยผ่านเกณฑ์การประเมิน และต้องชื่นชมการเรียนการสอนของโรงเรียนสาธิตเทศบาลบ้านหัวหิน ซึ่งได้สามารถสร้างจิตสํานึกด้านการอนุรักษ์ทรัพยากรธรรมชาติให้กับเยาวชนจนได้รับความชื่นชมระดับนานาชาติ” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ข้าราชการที่ผ่านการฝึกอบรมหลักสูตร “ฉันคือ...ข้าราชการที่ดี” รุ่นที่ 70
วันเสาร์ที่ 26 สิงหาคม 2566
นายมนตรี เดชาสกุลสม ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ข้าราชการที่ผ่านการฝึกอบรมหลักสูตร “ฉันคือ...ข้าราชการที่ดี” รุ่นที่ 70
โดยมีผู้บริหารของสํานักงานปลัดกระทรวงคมนาคม และหน่วยงานในสังกัดกระทรวงคมนาคม เข้าร่วมพิธี ในวันที่ 25 สิงหาคม 2566 ณ โรงแรมกราฟ เขตห้วยขวาง กรุงเทพฯ
นายมนตรี เดชาสกุลสม กล่าวว่า ขอแสดงความยินดีกับข้าราชการที่ผ่านการประเมินและได้รับวุฒิบัตรหลักสูตร “ฉันคือ...ข้าราชการที่ดี” ทั้ง 105 คน ถือว่าเป็นโอกาสอันดีที่ได้เข้ารับการฝึกอบรมหลักสูตรนี้ เนื่องจากวัตถุประสงค์ที่สําคัญของโครงการนี้ คือ การส่งเสริมการทํางานเป็นทีม พัฒนาเครือข่าย และสร้างสายสัมพันธ์ที่ดีระหว่างข้าราชการในสังกัดกระทรวงฯ ก่อให้เกิดการเรียนรู้ที่จะอยู่ร่วมกัน ได้แลกเปลี่ยนความคิดเห็น เชื่อว่าข้าราชการทุกคนที่ผ่านการฝึกอบรมความพร้อมที่จะเติบโตสู่การเป็นข้าราชการที่ดี และเป็นกําลังสําคัญของการพัฒนาประเทศในอนาคต และขอให้ตระหนักไว้เสมอว่าการเป็นข้าราชการที่ดี คือ ศักดิ์ศรีของตัวข้าราชการเองจะนํามาซึ่งความน่าเชื่อถือ และความไว้วางใจจากประชาชน ต้องมีความความซื่อสัตย์สุจริต รวมถึงเจตนารมณ์และเป้าหมายที่สําคัญในการปฏิบัติราชการ คือ ต้องปฏิบัติราชการเพื่ประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ นําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม เพื่อนําพากระทรวงฯ ไปสู่ความเข้มแข็งอย่างยั่งยืน
กระทรวงฯ ได้ดําเนินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 70โดยจัดการฝึกอบรมระหว่างวันที่ 16 - 25 สิงหาคม 2566 มีข้าราชการจากส่วนราชการในสังกัดกระทรวงคมนาคม และกระทรวงการอุดมศึกษา วิทยาศาสตร์ วิจัยและนวัตกรรม เข้าร่วมอบรม รวมทั้งสิ้น 105 คน โดยมีเนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ที่สํานักงาน ก.พ. กําหนดเพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จําเป็นสําหรับการปฏิบัติงานราชการส่งเสริมคุณธรรมและจริยธรรม สร้างสายสัมพันธ์ที่ดี แลกเปลี่ยนความคิดเห็นซึ่งกันและกัน และพัฒนาเครือข่ายการทํางานระหว่างหน่วยงาน ทําให้ผู้เข้ารับการอบรมเกิดกระบวนการเรียนรู้สามารถปรับตัวในการอยู่ร่วมกันและการทํางานเป็นทีมได้อย่างดี เพื่อนํามาปรับใช้ในการปฏิบัติงานจริงต่อไป
รัฐบาลไทย-ข่าวทำเนียบรัฐบาล-ปลัด สธ. หนุนบุคลากร IT พัฒนาระบบสุขภาพดิจิทัล ระยะเร่งด่วน
วันจันทร์ที่ 21 สิงหาคม 2566
ปลัด สธ. หนุนบุคลากร IT พัฒนาระบบสุขภาพดิจิทัล ระยะเร่งด่วน
ปลัดกระทรวงสาธารณสุข เปิดการอบรมพัฒนาศักยภาพบุคลากรรองรับการพัฒนาระบบสุขภาพดิจิทัลมุ่งเสริมสร้างธรรมาภิบาล พัฒนากฎหมายและจริยธรรม แพลตฟอร์มระดับชาติ โครงสร้างพื้นฐานและความปลอดภัยไซเบอร์ ส่งเสริมนวัตกรรมและปัญญาประดิษฐ์
ปลัดกระทรวงสาธารณสุข เปิดการอบรมพัฒนาศักยภาพบุคลากรรองรับการพัฒนาระบบสุขภาพดิจิทัลมุ่งเสริมสร้างธรรมาภิบาล พัฒนากฎหมายและจริยธรรม แพลตฟอร์มระดับชาติ โครงสร้างพื้นฐานและความปลอดภัยไซเบอร์ ส่งเสริมนวัตกรรมและปัญญาประดิษฐ์ และเตรียมพร้อมบุคลากรรับการเปลี่ยนผ่านสู่การพัฒนาอย่างยั่งยืน
วันนี้ (21 สิงหาคม 2566) ที่ โรงแรมแกรนด์ ริชมอนด์ สไตลิช คอนเวนชั่น จังหวัดนนทบุรี นพ.โอภาส การย์กวินพงศ์ ปลัดกระทรวงสาธารณสุข เปิดการอบรมพัฒนาศักยภาพบุคลากรเพื่อรองรับการพัฒนาระบบสุขภาพดิจิทัล (Convergence Workshop on Digital Health System Development) ปี พ.ศ. 2566 พร้อมบรรยายพิเศษ “การยกระดับบริการสุขภาพด้วยดิจิทัล เพื่อคนไทยสุขภาพดี” ว่า ปัจจุบันประชาชนเข้าถึงระบบดิจิทัลและใช้อุปกรณ์ดิจิทัลในด้านสุขภาพมากขึ้น โดยพบว่ามีการใช้ smart watch เพิ่มขึ้น 22.2% ขณะเดียวกันก็มีความคาดหวังต่อระบบบริการภาครัฐเพิ่มขึ้น การยกระดับบริการสุขภาพด้วยดิจิทัล จึงเป็นประเด็นท้าทายสําคัญของการพัฒนาระบบสาธารณสุขไทย ซึ่งต้องดําเนินการภายใต้ความมั่นคงปลอดภัยไซเบอร์ เพื่อสร้างความมั่นใจในการใช้บริการของประชาชน ทั้งนี้ จากการดําเนินงานที่ผ่านมา พบว่าประชาชนมีความพึงพอใจแอปพลิเคชั่นหมอพร้อมมากที่สุด 3.38 คะแนน จากคะแนนเต็ม 5 อีกทั้งมีการจัดบริการการแพทย์ออนไลน์ใน รพ.สต.มากถึง 93.3% และ
ในโรงพยาบาลชุมชน 86%
นพ.โอภาส กล่าวต่อว่า ภายหลังสถานการณ์โควิด 19 ระบบบริการสุขภาพดิจิทัลต้องออกแบบให้สามารถบริการประชาชนได้ทุกที่ และใช้เทคโนโลยี เช่น หุ่นยนต์ ปัญญาประดิษฐ์ (AI) เข้ามาช่วยบริการและสร้างความเข้มแข็งให้ระบบ รวมทั้งนําข้อมูลมาวิเคราะห์เพื่อขับเคลื่อนระบบสุขภาพดิจิทัลให้มีประสิทธิภาพ โดยมุ่งเน้น 6 ประเด็น ได้แก่ (1) การสร้างเสริมธรรมาภิบาลระบบสุขภาพดิจิทัล (2) การดําเนินการด้านกฎหมาย พ.ร.บ.ที่เกี่ยวข้องและจริยธรรม (3) การพัฒนาแพลตฟอร์มระบบสุขภาพดิจิทัลระดับชาติและระบบนิเวศสุขภาพดิจิทัล (4) การพัฒนาโครงสร้างพื้นฐานดิจิทัลและระบบรักษาความมั่นคงปลอดภัยไซเบอร์ของระบบสุขภาพดิจิทัล (5) การส่งเสริมเทคโนโลยีดิจิทัล ระบบสารสนเทศที่ทันสมัย นวัตกรรมและปัญญาประดิษฐ์ทางการแพทย์ และ (6) การพัฒนาคนให้พร้อมเปลี่ยนผ่านสู่ระบบสุขภาพดิจิทัลอย่างยั่งยืน
สําหรับการจัดอบรมฯ ครั้งนี้ มีวัตถุประสงค์เพื่อถ่ายทอดนโยบาย เสริมสร้างองค์ความรู้ สร้างความตระหนักถึงความสําคัญของการพัฒนาระบบสุขภาพดิจิทัลของกระทรวงฯ ทั้งด้านความมั่นคงปลอดภัยไซเบอร์และการกํากับดูแลด้านดิจิทัล รวมทั้งสร้างความเข้มแข็งให้เครือข่ายและแลกเปลี่ยนเรียนรู้นวัตกรรมและเทคโนโลยี เพื่อนําไปประยุกต์ใช้เพิ่มประสิทธิภาพการปฏิบัติงานได้อย่างเป็นรูปธรรม โดยมีผู้ปฏิบัติงานด้านเทคโนโลยีสารสนเทศและการสื่อสารจากหน่วยงานส่วนกลางและส่วนภูมิภาค ตลอดจนหน่วยงานที่เกี่ยวข้องเข้าร่วมกว่า 500 คน
************************************************** 21 สิงหาคม 2566
รัฐบาลไทย-ข่าวทำเนียบรัฐบาล-ปลัด พม. นำทีม ลงพื้นที่ จ.เชียงราย เปิดศูนย์ดูแลผู้สูงอายุในชุมชน Day Care (บ้านกลาง) วัดหัวฝาย  พร้อมมอบรางวัลเพชรเชียงราย 2566 ยกย่องผู้ทำความดีเพื่อสังคม
วันจันทร์ที่ 21 สิงหาคม 2566
ปลัด พม. นําทีม ลงพื้นที่ จ.เชียงราย เปิดศูนย์ดูแลผู้สูงอายุในชุมชน Day Care (บ้านกลาง) วัดหัวฝาย  พร้อมมอบรางวัลเพชรเชียงราย 2566 ยกย่องผู้ทําความดีเพื่อสังคม
ปลัด พม. นําทีม ลงพื้นที่ จ.เชียงราย เปิดศูนย์ดูแลผู้สูงอายุในชุมชน Day Care (บ้านกลาง) วัดหัวฝาย  พร้อมมอบรางวัลเพชรเชียงราย 2566 ยกย่องผู้ทําความดีเพื่อสังคม
วันที่ 19 สิงหาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหารกระทรวง พม. ลงพื้นที่จังหวัดเชียงราย เพื่อเปิดศูนย์ดูแลผู้สูงอายุในชุมชน Day Care (บ้านกลาง) วัดหัวฝาย ตําบลสันกลาง อําเภอพาน โดยมี พระครูปิยวรรณพิพัฒน์, ดร. เจ้าอาวาสวัดหัวฝาย ประธานมูลนิธิปิยวรรณพิพัฒน์เพื่อสังคม และประธานเครือข่ายโรงเรียนผู้สูงอายุแห่งประเทศไทย เข้าร่วม ทั้งนี้ ศูนย์แห่งนี้ จะเป็นบ้านกลางสําหรับการดูแลและฟื้นฟูสุขภาพผู้สูงอายุในชุมชนและพื้นที่ใกล้เคียง ด้วยรูปแบบ Day Care โดยทีมสหวิชาชีพ และอาสาสมัครพัฒนาสังคมและความมั่นคงของมนุษย์ (อพม.) ทําให้ผู้สูงอายุหรือผู้ป่วยไม่ต้องเสียเวลาและค่าใช้จ่ายในการเดินทางไกลไปยังโรงพยาบาล และต้องนั่งรอการตรวจเป็นเวลานาน อีกทั้งศูนย์แห่งนี้ ยังช่วยส่งเสริมการจัดกิจกรรมพัฒนาคุณภาพชีวิตทุกมิติของผู้สูงอายุทั้งร่างกาย จิตใจ สวัสดิการ เศรษฐกิจ ศาสนา วัฒนธรรมประเพณี สิ่งแวดล้อม และเทคโนโลยี รวมทั้งการจัดการเรียนรู้ตลอดชีวิตของผู้สูงอายุ ด้วยการบูรณาการความร่วมมือกับภาคีเครือข่ายทุกภาคส่วนในพื้นที่
นายอนุกูล กล่าวต่อไปว่า จากนั้น ตนเป็นประธานมอบรางวัล “เพชรเชียงราย” ประจําปี 2566 โดยมอบโล่รางวัลเพชรอาเซียน ประจําปี 2566 จํานวน 1 โล่รางวัล และมอบโล่รางวัลเพชรเชียงราย ประจําปี 2566 จํานวน 52 โล่รางวัล อีกทั้งมอบประกาศเกียรติคุณคลังปัญญาชาติพันธุ์ต้นแบบจังหวัดเชียงราย จํานวน 13 ราย เพื่อยกย่องเชิดชูเกียรติผู้ทําคุณประโยชน์ต่อสังคม ผู้ที่เสียสละเพื่อส่วนรวม ในการช่วยเหลือประชาชนกลุ่มเปราะบางที่ตกทุกข์ได้ยาก มีความลําบากในการดําเนินชีวิต ทั้งนี้ ขอแสดงความยินดีและชื่นชมทุกท่านที่ได้รับรางวัลครั้งนี้ นับเป็นบุคคลตัวอย่างที่เป็นแบบอย่างที่ดีของสังคม และ กราบขอบพระคุณท่านพระครูปิยวรรณพิพัฒน์ สําหรับการจัดพิธีมอบรางวัล “เพชรเชียงราย” เป็นประจําทุกปี เพื่อยกย่องเชิดชูเกียรติบุคคลที่ทําคุณงามความดีเพื่อสังคมอย่างต่อเนื่อง
นอกจากนี้ ตนพร้อมคณะผู้บริหารกระทรวง พม. ได้ประชุมร่วมกับพัฒนาสังคมและความมั่นคงของมนุษย์จังหวัดเชียงรายและลําปาง พร้อมหน่วยงานทีม One Home พม. จังหวัด เพื่อรับฟังสถานการณ์ทางสังคมปัจจุบันและติดตามการดําเนินงานพัฒนาคุณภาพชีวิตประชาชนทุกกลุ่มเป้าหมายตั้งแต่เด็ก เยาวชน ผู้สูงอายุ คนพิการ และผู้ด้อยโอกาส พร้อมทั้งมอบแนวทางการดําเนินงานตามภารกิจของกระทรวง พม. ในระดับจังหวัด
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-ปลัดเกษตรฯ หารือร่วมภาครัฐ-ภาคเอกชน ขยายช่องทางตลาดรองรับผลผลิตมังคุดที่จะออกสู่ตลาด
วันจันทร์ที่ 21 สิงหาคม 2566
ปลัดเกษตรฯ หารือร่วมภาครัฐ-ภาคเอกชน ขยายช่องทางตลาดรองรับผลผลิตมังคุดที่จะออกสู่ตลาด
ปลัดเกษตรฯ หารือร่วมภาครัฐ-ภาคเอกชน ขยายช่องทางตลาดรองรับผลผลิตมังคุดที่จะออกสู่ตลาด เน้นการผลิตมังคุดคุณภาพ
นายประยูร อินสกุล ปลัดกระทรวงเกษตรและสหกรณ์ เป็นประธานการประชุมหารือแนวทางการขยายช่องทางการกระจายผลผลิตมังคุดภาคใต้ที่จะออกสู่ตลาด เน้นการผลิตมังคุดคุณภาพ โดยมี นายสุรเดช สมิเปรม รองปลัดกระทรวงเกษตรและสหกรณ์ นายภัสชญภณ หมื่นแจ้ง รองอธิบดีกรมวิชาการเกษตร นายปณิธาน มีไชยโย ผู้อํานวยองค์การตลาดเพื่อเกษตรกร (อ.ต.ก.) นางสาววิภาวลี วัจจนาภิญโญ นายกสมาคมผู้ประกอบการพืชผักผลไม้ไทย พร้อมด้วยผู้แทนกรมส่งเสริมการเกษตร กรมส่งเสริมสหกรณ์ และผู้แทนหน่วยงานกระทรวงเกษตรและสหกรณ์ในพื้นที่ภาคใต้ (นครศรีธรรมราช สุราษฎร์ธานี ชุมพร ระนอง และสงขลา) เข้าร่วมการประชุม ณ ห้องประชุมองค์การตลาดเพื่อเกษตรกร จตุจักร กรุงเทพฯ และผ่านการประชุมออนไลน์
ปลัดเกษตรฯ เปิดเผยภายหลังการประชุมว่า เดือนมิถุนายน – กรกฎาคม 2566 เป็นช่วงที่ผลผลิตมังคุดทั้งประเทศมีการเก็บเกี่ยวมากที่สุด คิดเป็นร้อยละ 58.63 ของผลผลิตมังคุดทั้งปี โดยแหล่งผลิตมังคุด 5 อันดับแรกของประเทศไทย ได้แก่ จ.จันทบุรี จ.นครศรีธรรมราช จ.ชุมพร จ.ตราด และ จ.นราธิวาส ตามลําดับ ซึ่งช่วงนี้มังคุดในภาคใต้มีราคาปรับตัวลดลง โดยคาดว่าจะมีผลผลิตมังคุดเหลือออกสู่ตลาดในเดือนสิงหาคม 2566 อีกประมาณ 5,000 ตัน และในเดือนกันยายน 2566 ประมาณ 11,200 ตัน ซึ่งเกษตรและสหกรณ์จังหวัดนครศรีธรรมราช ได้แจ้งแผนงานรองรับในช่วงเดือนสิงหาคม - กันยายน 2566 ได้แก่ 1) รณรงค์ให้เกษตรกรรวมกลุ่มทั้งทางการและไม่เป็นทางการ 2) คัดเกรดมังคุด 3) ประสานงานกับสํานักงานพาณิชย์จังหวัดนครศรีธรรมราช ในการนําล้งไปรับซื้อมังคุดที่กลุ่มเกษตรกร และ 4) จําหน่ายสินค้าผ่านทางออนไลน์ ทั้งนี้ ปลัดกระทรวงเกษตรและสหกรณ์ ได้มอบหมายหน่วยงานที่เกี่ยวข้อง ขยายช่องทางตลาดรองรับผลผลิตมังคุดล้นตลาด และเน้นการผลิตมังคุดคุณภาพ ดังนี้ 1) เกษตรและสหกรณ์จังหวัดนครศรีธรรมราช สร้างการรับรู้กับพี่น้องเกษตรกร 2) กรมส่งเสริมสหกรณ์ให้เร่งรัดการกระจายออกนอกพื้นที่ ไม่ว่าจะเป็น สหกรณ์การเกษตรเพื่อการตลาดลูกค้า ธ.ก.ส.นครศรีธรรมราช จํากัด (สกต.นครศรีธรรมราช) และสหกรณ์การเกษตรพรหมคีรี จํากัด รวมถึงเพิ่มจุดกระจายมังคุด 3) องค์การตลาดเพื่อเกษตรกร (อ.ต.ก.) ให้แจ้งสถาบันเกษตรกร กลุ่มแปลงใหญ่ วิสาหกิจชุมชน ว่าจะมีการเปิดจุดจําหน่ายที่ อ.ต.ก.ตรัง อ.ต.ก.สงขลา อ.ต.ก.กรุงเทพ และอาจพิจารณาเพิ่มจุดจําหน่ายที่อื่น เพื่อรองรับการบริหารจัดการมังคุดภาคใต้ และช่วยประชาสัมพันธ์ให้ผู้บริโภคภายในประเทศซื้อมังคุดเพิ่มขึ้น 4) สํานักวิจัยและพัฒนาการเกษตร เขตที่ 7 (สวพ.7) กรมวิชาการเกษตร ให้สร้างการรับรู้ให้เกษตรกรแปลงใหญ่ และวิสาหกิจชุมชม ร่วมกันยื่นขอ GAP เพื่อเน้นการผลิตมังคุดคุณภาพ และ 5) กรมส่งเสริมการเกษตร ติดตามการรายงานสถานการณ์การผลิตและการตลาด นอกจากนี้ ปลัดกระทรวงเกษตรและสหกรณ์ ขอความร่วมมือสมาคมผู้ประกอบการพืชผักผลไม้ไทย ช่วยเพิ่มปริมาณการส่งออกไปยังต่างประเทศเพิ่มจากเดิมให้มากขึ้น เพื่อช่วยเหลือเกษตรกรได้ทันเวลา
รัฐบาลไทย-ข่าวทำเนียบรัฐบาล-ดีอีเอส หารือรองเลขาธิการคณะกรรมการเศรษฐกิจและคณะธุรกิจดิจิทัลกัมพูชา เดินหน้า พัฒนาเศรษฐกิจดิจิทัลไทยสู่อาเซียน
วันจันทร์ที่ 21 สิงหาคม 2566
ดีอีเอส หารือรองเลขาธิการคณะกรรมการเศรษฐกิจและคณะธุรกิจดิจิทัลกัมพูชา เดินหน้า พัฒนาเศรษฐกิจดิจิทัลไทยสู่อาเซียน
ดีอีเอส หารือรองเลขาธิการคณะกรรมการเศรษฐกิจและคณะธุรกิจดิจิทัลกัมพูชา เดินหน้า พัฒนาเศรษฐกิจดิจิทัลไทยสู่อาเซียน
วันนี้ (21 ส.ค.66) นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมร่วมกับ Dr. Taing Nguonly รองเลขาธิการคณะกรรมการเศรษฐกิจและธุรกิจดิจิทัลกัมพูชา พร้อมด้วยคณะผู้แทน โดยได้หารือแลกเปลี่ยนความคิดเห็น องค์ความรู้ และนโยบายในประเด็นด้านการพัฒนาเศรษฐกิจดิจิทัล การดําเนินงานด้านดิจิทัลในประเทศ ประสบการณ์ด้านการพัฒนาเศรษฐกิจดิจิทัลของไทย ตลอดจนความพร้อมในการเข้าร่วมการจัดทํากรอบความตกลงเศรษฐกิจดิจิทัลอาเซียน (ASEAN Digital Economy Framework Agreement: DEFA) ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม
_______________________
รัฐบาลไทย-ข่าวทำเนียบรัฐบาล-​Investors warned of 11 scammed mobile applications
วันจันทร์ที่ 21 สิงหาคม 2566
21/08/2566
​Investors warned of 11 scammed mobile applications
​Investors warned of 11 scammed mobile applications
August 21, 2023, Deputy Government Spokesperson Rachada Dhanadirek disclosed about the warning of the Royal Thai Police’s Cyber Crime Investigation Bureau (CCIB) regarding digital asset trading and investment scams to which a lot of people have fallen prey. Scammers may fake their profile or post online ads to convince victims to invest in digital assets and assure them of high-profit returns. Some even came up with an application name, which is almost similar with real mobile investment applications, and set up fake trading boards on their fake applications.
The Deputy Government Spokesperson emphasized CCIB’s warning of investment in the following 11 applications: • BChGlobal • OrangeX • NAGA • Cobo • SpotGlobal • Bitmox • Bitgo • BitcoinEX • EthMiner • Paxful • MATH. Those who are suspicious of being scammed are encouraged to immediately notify CCIB’s Hotline 1441. Digital asset investment scams can also be reported online at: www.thaipoliceonline.com.
The Government strives to raise public awareness on all emerging types of cyber threats and scams. However, scammers never cease to develop new schemes. The public is, therefore, urged to exercise caution and carefully learn about such investments before making any decision. The Online Fraud and Complaint Center (1212) offers consultation on problems concerning illegal websites, online trading, cyber threats and accepts reports of problems or other inquiries. 1212 can be contacted by the following four main channels 24 hours/day.
รัฐบาลไทย-ข่าวทำเนียบรัฐบาล-อนุมัติปรับค่าเข้าชมโบราณสถานและพิพิธภัณฑ์สำหรับชาวต่างชาติ
วันจันทร์ที่ 21 สิงหาคม 2566
21/08/2566
อนุมัติปรับค่าเข้าชมโบราณสถานและพิพิธภัณฑ์สําหรับชาวต่างชาติ
วันเสาร์ที่ 29 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี อนุมัติหลักการร่างกฎกระทรวงกําหนดค่าเข้าชมและค่าบริการอื่น
สําหรับโบราณสถานที่ได้ขึ้นทะเบียนแล้วและพิพิธภัณฑสถานแห่งชาติ (ฉบับที่...) พ.ศ. ...
ให้สอดคล้องกับสภาพการณ์ปัจจุบัน โดยคงอัตราค่าเข้าชมและค่าบริการสําหรับคนสัญชาติไทยไว้เท่าเดิม
ปรับขึ้นสําหรับคนสัญชาติอื่น ได้แก่ โบราณสถานประเภทอุทยานประวัติศาสตร์ คนละ 120 – 200 บาท
จากเดิม 100 บาท โบราณสถานประเภทแหล่งโบราณคดีหรือสถานที่สําคัญ คนละ 80 – 120 บาท จากเดิม
50 – 100 บาท พิพิธภัณฑสถานแห่งชาติ ขนาดเล็กคนละ 80 บาท ขนาดกลาง คนละ 120 บาท
และขนาดใหญ่ คนละ 200 บาท และพิพิธภัณฑสถานแห่งชาติที่มีผู้เข้าชมจํานวนมาก คนละ 240 บาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองโฆษกรัฐบาล เตือนนักลงทุน เช็กด่วน! 11 แอปพลิเคชัน หลอกลงทุนเงินดิจิทัล เทรดทองเทรดเหรียญ
วันจันทร์ที่ 21 สิงหาคม 2566
21/08/2566
รองโฆษกรัฐบาล เตือนนักลงทุน เช็กด่วน! 11 แอปพลิเคชัน หลอกลงทุนเงินดิจิทัล เทรดทองเทรดเหรียญ
รองโฆษกรัฐบาล เตือนนักลงทุน เช็กด่วน! 11 แอปพลิเคชัน หลอกลงทุนเงินดิจิทัล เทรดทองเทรดเหรียญ
วันที่ 21 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ย้ําเตือนประชาชนระวังถูกหลอก ซึ่งสํานักงานตํารวจแห่งชาติ โดยกองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) ได้สืบสวนสอบสวนจับกุมคนร้ายแก๊งหลอกลงทุนออนไลน์ ที่ชักชวนเหยื่อด้วยวิธีการต่าง ๆ อาทิ การปลอมโปรไฟล์เข้าไปตีสนิทก่อนชวนลงทุน หรือโฆษณาในสื่อโซเชียลมีเดียต่าง ๆ ให้ลงทุนในสินทรัพย์ดิจิทัล อ้างได้รับผลตอบแทนสูง เป็นต้น ทําให้มีผู้เสียหายหลงเชื่อจํานวนมาก นอกจากนี้ มิจฉาชีพยังสร้างแอปพลิเคชันลงทุนปลอมขึ้น โดยบางแอปแอบอ้างใช้ชื่อพ้องกับแอปที่มีอยู่จริง และสร้างกระดานเทรด โชว์ภาพตาราง หรือกราฟการเทรดเงินดิจิทัล เทรดเหรียญปลอมขึ้น เพื่อความสมจริง
นางสาวรัชดา กล่าวว่า หากมีผู้ชักชวนลงทุนเก็งกําไรสินทรัพย์ดิจิทัลใน 11 แอปพลิเคชันนี้ ขอให้ตรวจสอบด่วน อาจกําลังตกเป็นเหยื่อมิจฉาชีพได้ สําหรับ 11 แอปพลิเคชัน มีดังนี้ • BChGlobal • OrangeX • NAGA • Cobo • SpotGlobal • Bitmox • Bitgo • BitcoinEX • EthMiner • Paxful • MATH ทั้งนี้ หากสงสัยถูกหลอกลงทุนสินทรัพย์ดิจิทัลผ่านแอป ขอให้รีบแจ้งผ่านสายด่วนตํารวจไซเบอร์ ( บช.สอท.) โทร.1441 หากตกเป็นเหยื่อแล้ว สามารถแจ้งความออนไลน์ที่ www.thaipoliceonline.com
“รัฐบาลไม่ต้องการให้ประชาชนตกเป็นเหยื่อมิจฉาชีพ โดยได้ทําการแจ้งเตือนผ่านช่องทางต่าง ๆอย่างต่อเนื่อง อย่างไรก็ตาม มิจฉาชีพเหล่านี้พัฒนารูปแบบการหลอกลวงได้แยบยลมากขึ้นผ่านสื่อโซเชียลมีเดีย จึงขอให้ประชาชนพึงระมัดระวังไว้เสมอ มีสติ อย่ารีบตัดสินใจ ศึกษาข้อมูลให้ครบถ้วน หากบุคคลใดมีปัญหาการถูกหลอกลวงผ่านสื่อโซเชียลมีเดีย สามารถร้องเรียนได้ที่กระทรวงดิจิทัลเพื่อเศรษฐกิจและสังคม ผ่านสายด่วน 1212” นางสาวรัชดา ย้ํา
รัฐบาลไทย-ข่าวทำเนียบรัฐบาล-​รัฐบาลประกาศ Smart City เมืองอัจฉริยะแล้ว 36 พื้นที่ 25 จังหวัด วางแผนตั้งเป้าเพิ่มอีก 15 เมือง
วันจันทร์ที่ 21 สิงหาคม 2566
21/08/2566
​รัฐบาลประกาศ Smart City เมืองอัจฉริยะแล้ว 36 พื้นที่ 25 จังหวัด วางแผนตั้งเป้าเพิ่มอีก 15 เมือง
​รัฐบาลประกาศ Smart City เมืองอัจฉริยะแล้ว 36 พื้นที่ 25 จังหวัด วางแผนตั้งเป้าเพิ่มอีก 15 เมือง เชื่อมั่นดึงดูดการลงทุนทั้งจากภาครัฐและเอกชนในการพัฒนาเมืองกว่า 1.7 พันล้านดอลลาร์สหรัฐ
วันนี้ (21 สิงหาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมการพัฒนาศักยภาพเมืองต่าง ๆ ของประเทศไทย ให้เข้าสู่การเป็นเมือง Smart City หรือเมืองอัจฉริยะ ซึ่ง กรกฎาคม 2566 นี้ รัฐบาลทําสําเร็จประกาศเป็นเมืองอัจฉริยะแล้ว 36 เมือง ใน 25 จังหวัด เชื่อมั่นภายในปี 2566 พัฒนาเมืองอัจฉริยะเพิ่มขึ้นอีกมากกว่า 15 เมือง ผ่านการส่งเสริมการลงทุนทั้งจากภาครัฐและเอกชน คาดว่าจะสามารถดึงดูดการลงทุนได้มากกว่า 1.7 พันล้านดอลลาร์สหรัฐ
รองโฆษกประจําสํานักนายกรัฐมนตรี กล่าวว่า รัฐบาลส่งเสริมการพัฒนาเมืองอัจฉริยะโดยนําเทคโนโลยีดิจิทัลมาประยุกต์ใช้ เพื่อช่วยอํานวยความสะดวกในด้านต่าง ๆ ทั้งด้านการขนส่ง การใช้พลังงาน หรือโครงสร้างพื้นฐาน ซึ่งมีเป้าหมายสําคัญเพื่อให้ประชาชนมีความเป็นอยู่ที่สะดวกสบาย ปลอดภัย และมีคุณภาพชีวิตที่ดีขึ้น ทั้งนี้ รัฐบาลได้ดําเนินนโยบายด้าน Smart City อย่างต่อเนื่อง ตามหลักการพัฒนา 5 เสาหลัก ได้แก่
1) พัฒนาเมืองอัจฉริยะต้นแบบ มีเป้าหมายในการเลือกเมืองที่มีศักยภาพ สําหรับการดําเนินงานนําร่อง
2) ปฏิรูปกฎหมายที่เกี่ยวข้องกับการพัฒนาเมืองอัจฉริยะ
3) สร้างกลไกบริหารจัดการในการขับเคลื่อนการพัฒนาเมืองอัจฉริยะไปสู่ภาคปฏิบัติ
4) ผลักดันเมืองอัจฉริยะด้วยการวิจัย พัฒนา และนวัตกรรม
5) ส่งเสริมการจัดเก็บข้อมูล การเชื่อมโยงและการใช้งานข้อมูล
ทั้งนี้ สํานักงานส่งเสริมเศรษฐกิจดิจิทัล (ดีป้า) รวมถึงภาครัฐและเอกชนหลายส่วน จะร่วมกันจัดงาน “Thailand Smart City Expo 2023” ระหว่างวันที่ 22 - 24 พฤศจิกายน 2566 ณ ศูนย์การประชุมแห่งชาติสิริกิติ์ เพื่อส่งเสริมการบูรณาการร่วมกันในการพัฒนาเมืองอัจฉริยะจากทุกภาคส่วน โดยแบ่งหมวดหมู่เทคโนโลยีออกเป็น 7 ด้าน ได้แก่ Smart Telecom, Smart Energy, Smart Living, Smart Industry & Retail, Smart Mobility, Smart Environment และ Smart Healthcare ซึ่งจัดแสดงนวัตกรรมและเทคโนโลยีจากบริษัทชั้นนํากว่า 300 บริษัท เป็นประโยชน์ต่อดําเนินโครงการพัฒนาเมืองอัจฉริยะของไทยได้อย่างมีประสิทธิภาพ
“นายกรัฐมนตรีส่งเสริมการพัฒนาเมืองอัจฉริยะมาโดยตลอด สอดคล้องกับทิศทางการพัฒนาประเทศตามแนวทางยุทธศาสตร์ชาติ โดยสนับสนุนการใช้เทคโนโลยีและนวัตกรรมในการดําเนินการยกระดับคุณภาพชีวิตให้กับประชาชน ตอบโจทย์ความต้องการของประชาชน ยกระดับสังคมและสิ่งแวดล้อม พร้อมทั้งกระตุ้นการแข่งขัน ซึ่งเชื่อมั่นว่าจะช่วยขับเคลื่อนเศรษฐกิจ สร้างแรงจูงใจการลงทุน พัฒนาพื้นที่อย่างมั่นคง และยั่งยืน” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ชวนเที่ยวงาน Crafts Bangkok 2023 ชมศิลปหัตถกรรมไทยจากทั่วประเทศ
วันจันทร์ที่ 21 สิงหาคม 2566
21/08/2566
ชวนเที่ยวงาน Crafts Bangkok 2023 ชมศิลปหัตถกรรมไทยจากทั่วประเทศ
วันพุธที่ 26 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงพาณิชย์ ชวนเที่ยวงาน Crafts Bangkok 2023
ซึ่งเป็นการจัดแสดงและจําหน่ายสินค้าศิลปหัตถกรรมจากทั่วประเทศ เช่น
จากมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชีนีนาถ พระบรมราชชนนีพันปีหลวง
ผลิตภัณฑ์ของครูศิลป์ของแผ่นดิน ครูช่างศิลปหัตถกรรม ทายาทช่างศิลปหัตถกรรม เพื่อส่งเสริมให้เป็นที่รู้จัก
สร้างกระแสการยอมรับ และเพิ่มช่องทางการตลาดแก่ผู้ผลิตงานศิลปหัตถกรรม โดยภายในงานจะมีกิจกรรม
Workshop กิจกรรมเจรจาธุรกิจกับผู้ซื้อทั้งในและต่างประเทศ กิจกรรมดนตรีร่วมสมัย
และการเสวนาหลากหลายมุมมองเกี่ยวกับงานศิลปหัตถกรรม ผู้สนใจร่วมงานได้ตั้งแต่วันนี้ (26) – 30
ก.ค.2566 ณ โถงนิทรรศการ 98-99 ศูนย์นิทรรศการและการประชุมไบเทค บางนา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. ได้รับจัดสรรเงินค่าเสี่ยงภัยโควิด 2,995.7 ล้านบาทแล้ว เร่งเบิกจ่ายให้เสร็จใน ก.ย.นี้
วันจันทร์ที่ 21 สิงหาคม 2566
สธ. ได้รับจัดสรรเงินค่าเสี่ยงภัยโควิด 2,995.7 ล้านบาทแล้ว เร่งเบิกจ่ายให้เสร็จใน ก.ย.นี้
ปลัดกระทรวงสาธารณสุข เผยข่าวดี สํานักงบประมาณโอนเงินค่าเสี่ยงภัยโควิด 2,995.7 ล้านบาท ถึงกระทรวงสาธารณสุขแล้ว เร่งจัดสรรตามระเบียบ เพื่อเบิกจ่ายให้ผู้ปฏิบัติงานทั้งสายวิชาชีพและสายสนับสนุน ทั้งในและนอกสังกัดให้เสร็จภายในเดือนกันยายน 2566
วันนี้ (21 สิงหาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงความคืบหน้าการเบิกจ่ายค่าเสี่ยงภัยโควิด 19 ว่า หลังจากคณะรัฐมนตรีมีมติเมื่อวันที่ 8 สิงหาคม 2566 เห็นชอบอนุมัติค่าตอบแทนเสี่ยงภัยจากงบกลาง วงเงิน 2,995.95 ล้านบาท เพื่อเบิกจ่ายให้แก่บุคลากรทางการแพทย์และสาธารณสุขที่ปฏิบัติภารกิจเกี่ยวข้องกับโรคโควิด 19 ทั้งสายวิชาชีพและสายสนับสนุน ทั้งในและนอกสังกัดกระทรวงสาธารณสุข ในช่วงเดือนกรกฎาคม 2564 - ครึ่งเดือนแรกของมิถุนายน 2565 ซึ่งกระทรวงสาธารณสุขได้พยายามเร่งรัดกระบวนการเบิกจ่ายด้วยความรวดเร็ว โดยได้ทําหนังสือถึงสํานักงบประมาณเพื่อขอรับการจัดสรรค่าเสี่ยงภัยโควิดเมื่อวันที่ 9 สิงหาคมที่ผ่านมา ล่าสุด สํานักงบประมาณได้โอนค่าเสี่ยงภัยโควิด 2,995.7 ล้านบาท ให้แก่สํานักงานปลัดกระทรวงสาธารณสุขแล้ว ทั้งนี้ จะเร่งดําเนินการตามกระบวนการและระเบียบที่เกี่ยวข้องให้หน่วยงานทั้งในและนอกสังกัดภายในสัปดาห์หน้า และเบิกจ่ายให้แล้วเสร็จภายในเดือนกันยายน 2566
นพ.โอภาสกล่าวต่อว่า ในการเบิกจ่ายจะเป็นไปตามข้อมูลเอกสารที่หน่วยงานต้นสังกัดรวบรวมเข้ามา โดยในส่วนของหน่วยงานสังกัดกระทรวง สาธารณสุข เช่น สํานักงานสาธารณสุขจังหวัด โรงพยาบาลศูนย์ โรงพยาบาลทั่วไป กองสาธารณสุขฉุกเฉิน สํานักงานปลัดกระทรวงสาธารณสุข จะเป็นหน่วยดําเนินการจัดสรรและแจ้งกองคลังโอนงบประมาณไปยังสํานักงานสาธารณสุขจังหวัดทั้ง 76 แห่ง เพื่อตรวจสอบเอกสารเบิกจ่าย ทําเรื่องขออนุมัตินายแพทย์สาธารณสุขจังหวัด และโอนค่าตอบแทนเสี่ยงภัยให้กับให้กับหน่วยบริการต่างๆ ส่วนหน่วยงานนอกสังกัดกระทรวงสาธารณสุข กองคลัง สํานักงานปลัดกระทรวงสาธารณสุข จะเป็นหน่วยดําเนินการตรวจสอบเอกสารเบิกจ่ายและขออนุมัติปลัดกระทรวงสาธารณสุข เพื่อโอนงบประมาณไปยังหน่วยงานภายนอกต่อไป
********************************** 21 สิงหาคม 2566
รัฐบาลไทย-ข่าวทำเนียบรัฐบาล-ผู้ปกครองต้องรู้! กฎหมายคาร์ซีทสำหรับเด็กต่ำกว่า 6 ขวบ มีผลบังคับใช้แล้ว ฝ่าฝืนมีโทษปรับ
วันจันทร์ที่ 21 สิงหาคม 2566
ผู้ปกครองต้องรู้! กฎหมายคาร์ซีทสําหรับเด็กต่ํากว่า 6 ขวบ มีผลบังคับใช้แล้ว ฝ่าฝืนมีโทษปรับ
.....
สํานักงานตํารวจแห่งชาติ เผยกฎหมายเรื่อง “การกําหนดที่นั่งนิรภัยสําหรับเด็ก ที่นั่งพิเศษสําหรับเด็กเพื่อป้องกันอันตราย และวิธีการป้องกันอันตราย ในกรณีที่เกิดอุบัติเหตุ พ.ศ. 2566” หรือ กฎหมายคาร์ซีท (Car Seat) สําหรับเด็กอายุไม่เกิน 6 ปี มีผลบังคับใช้แล้ว หากละเลย มีโทษปรับไม่เกิน 2,000 บาท
.
กฎหมายฯ กําหนดให้เด็กอายุไม่เกิน 6 ปี ที่นั่งในรถ ต้องมีคาร์ซีท ซึ่งมี 2 แบบ ได้แก่
1. ที่นั่งนิรภัยชนิดนั่งหันไปทางด้านหลังรถและที่นั่งนิรภัยชนิดนั่งหันไปทางด้านหน้ารถ
2. ที่นั่งพิเศษแบบที่นั่งเสริมที่ไม่มีพนักพิง (Booster Seat)
โดยที่นั่งทั้ง 2 แบบข้างต้น ต้องมีระบบยึดเหนี่ยวตามมาตรฐานผลิตภัณฑ์อุตสาหกรรม
.
ข้อยกเว้น “กรณีไม่มีคาร์ซีท” แต่มีเด็กอายุไม่เกิน 6 ปี นั่งในรถด้วย จะต้องปฏิบัติตามหลัก 3 ข้อที่กําหนด ดังนี้
.
1. ขับรถด้วยความเร็วช้า โดยคํานึงถึงความปลอดภัย และต้องขับชิดซ้าย
2. ให้เด็กนั่งในที่นั่งโดยสารตอนหลัง / กรณีรถกระบะ หรือกึ่งกระบะให้นั่งโดยสารตอนหน้าได้ แต่ห้ามนั่งท้ายกระบะ
3. จัดให้มีผู้ดูแลเด็กในขณะโดยสาร หรือให้เด็กรัดเฉพาะเข็มขัดรัดหน้าตัก (อย่างใดอย่างหนึ่ง)
.
***กรณีรถรับจ้าง รถสาธารณะ ได้รับการยกเว้น ไม่ต้องนั่งในที่นั่งนิรภัยสําหรับเด็ก***
.
อ่านเพิ่มเติม คลิก >>https://www.thaigov.go.th/news/contents/details/71424
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ นั่งหัวโต๊ะหารือผลการดำเนินงานแห่งชาติ (National Report) ของอนุสัญญาสหประชาชาติ
วันจันทร์ที่ 21 สิงหาคม 2566
รองปลัดเศรษฐเกียรติฯ นั่งหัวโต๊ะหารือผลการดําเนินงานแห่งชาติ (National Report) ของอนุสัญญาสหประชาชาติ
รองปลัดเศรษฐเกียรติฯ นั่งหัวโต๊ะหารือผลการดําเนินงานแห่งชาติ (National Report) ของอนุสัญญาสหประชาชาติว่าด้วยการต่อต้านการแปรสภาพเป็นทะเลทราย (UNCCD)
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เป็นประธานการประชุมคณะกรรมการอนุสัญญาสหประชาชาติว่าด้วยการต่อต้านการแปรสภาพเป็นทะเลทราย ครั้งที่ 2/2566 ผ่านสื่ออิเล็กทรอนิกส์ โดยมี นายอาทิตย์ ศุขเกษม รองอธิบดีกรมพัฒนาที่ดิน รองศาสตราจารย์ ดร.วิษณุ อรรถวานิช มหาวิทยาลัยเกษตรศาสตร์ และผู้แทนจากกระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง เข้าร่วมการประชุม
ทั้งนี้ที่ประชุมได้มีมติรับทราบกําหนดการประชุมคณะกรรมการทบทวนการดําเนินงานตามอนุสัญญาครั้งที่ 21 (Committee for the Review of the Implementation of the Convention: CRIC 21) ณ สาธารณรัฐอุซเบกิสถาน ระหว่างวันที่ 13 - 17 พฤศจิกายน 2566 และมีมติเห็นชอบรายงานผลการดําเนินงานแห่งชาติ (National Report) ของอนุสัญญาสหประชาชาติว่าด้วยการต่อต้านการแปรสภาพเป็นทะเลทราย (UNCCD) ปี 2566 โดยมีข้อเสนอแนะ ได้แก่ 1) เห็นควรจัดทําแผนและมาตรการเร่งด่วนเพื่อแก้ปัญหาดินเสื่อมโทรมในระดับรุนแรงซึ่งพบมากที่สุดในจังหวัดกาญจนบุรี น่าน พิษณุโลก ลําปาง พัทลุง บุรีรัมย์ สุราษฎร์ธานี และมหาสารคามเป็นต้น 2) เห็นควรส่งเสริมและสนับสนุนการบูรณาการข้อมูลจากรายงานอนุสัญญาฯ กับข้อมูลสภาพเศรษฐกิจและสังคมเชิงพื้นที่เพื่อนําไปสู่การแก้ไขปัญหาที่แม่นยําและเกิดประสิทธิผล และ 3) เห็นควรส่งเสริมและสนับสนุนการใช้ประโยชน์จากรายงานอนุสัญญาสหประชาชาติว่าด้วยการต่อต้านการแปรสภาพเป็นทะเลทรายผ่านการวิเคราะห์ข้อมูลเชิงลึกเพื่อนําไปสู่การอนุรักษ์และฟื้นฟูดิน น้ํา ป่าไม้ และ ระบบนิเวศ ที่เกิดประสิทธิภาพและประสิทธิผล
รัฐบาลไทย-ข่าวทำเนียบรัฐบาล-ปลัดดีอีเอส เปิดโครงการฝึกอบรมหลักสูตรการเป็นข้าราชการที่ดี ครั้งที่ 2/2566
วันจันทร์ที่ 21 สิงหาคม 2566
ปลัดดีอีเอส เปิดโครงการฝึกอบรมหลักสูตรการเป็นข้าราชการที่ดี ครั้งที่ 2/2566
ปลัดดีอีเอส เปิดโครงการฝึกอบรมหลักสูตรการเป็นข้าราชการที่ดี ครั้งที่ 2/2566
วันนี้ (21 ส.ค.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดโครงการฝึกอบรมหลักสูตรการเป็นข้าราชการที่ดี กระทรวงดิจิทัลเพื่อเศรษฐกิจและสังคม ครั้งที่ 2 ประจําปีงบประมาณ พ.ศ. 2566 เพื่อเสริมสร้างความเข้าใจในกฎระเบียบ แบบแผนการปฏิบัติราชการ พร้อมเรียนรู้และสามารถปรับตัวในการทํางานร่วมกับผู้อื่น ในระบบราชการให้มีความรับผิดชอบต่อหน้าที่ของการเป็นข้าราชการที่ดีต่อไป ณ ห้องแมกโนเลีย 2-3 ชั้น 4 อาคาร 3 โรงแรมทีเค พาเลซ แอนด์ คอนเวนชั่น
___________________
รัฐบาลไทย-ข่าวทำเนียบรัฐบาล-​ข่าวดี เกษตรกรผู้เลี้ยง สุกร ไก่ไข่ ไก่เนื้อ ยื่นขอรับการสนับสนุนค่าอาหารสัตว์ สูงสุด 10,000 บาท ได้ถึง 31 ส.ค.นี้
วันจันทร์ที่ 21 สิงหาคม 2566
21/08/2566
​ข่าวดี เกษตรกรผู้เลี้ยง สุกร ไก่ไข่ ไก่เนื้อ ยื่นขอรับการสนับสนุนค่าอาหารสัตว์ สูงสุด 10,000 บาท ได้ถึง 31 ส.ค.นี้
​ข่าวดี เกษตรกรผู้เลี้ยง สุกร ไก่ไข่ ไก่เนื้อ ยื่นขอรับการสนับสนุนค่าอาหารสัตว์ สูงสุด 10,000 บาท ได้ถึง 31 ส.ค.นี้
วันที่ 21 สิงหาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เกษตรกรผู้เลี้ยงสัตว์ ได้แก่ สุกร ไก่ไข่ ไก่เนื้อ ที่ต้องการเข้าร่วมโครงการสนับสนุนค่าบริหารจัดการอาหารสัตว์ 2566 ดําเนินการโดยคณะทํางานขับเคลื่อนโครงการเชื่อมโยงอาหารสัตว์ให้แก่เกษตรกรผู้เลี้ยงสัตว์ กรมการค้าภายใน กระทรวงพาณิชย์ สามารถยื่นเข้าร่วมโครงการได้ถึงวันที่ 31 ส.ค. 66 นี้ หลังจากโครงการดังกล่าว ได้ขยายเวลาในการยื่นขอรับการสนับสนุน จากเดิมที่สิ้นสุดในวันที่ 12 ส.ค. 66 ที่ผ่านมา
น.ส.ไตรศุลี กล่าวว่า โครงการดังกล่าว ได้ช่วยเหลือเกษตรกรผู้เลี้ยงสัตว์รายย่อย รายเล็ก และรายกลาง ที่ขึ้นทะเบียนเป็นผู้เลี้ยงสัตว์กับกรมปศุสัตว์ ได้รับมาตรฐานฟาร์มไม่น้อยกว่า GFM (มีระบบป้องกันโรคและการเลี้ยงสัตว์ที่เหมาะสม) หรือมาตรฐานอื่นๆที่ได้รับการรับรองจากกรมปศุสัตว์ โดยจะสนับสนุนค่าบริหารจัดการอาหารสัตว์ ในอัตราไม่เกินกิโลกรัมละ 1 บาท ปริมาณรายละไม่เกิน 10 ตัน หรือวงเงินสนับสนุนรายละไม่เกิน 10,000 บาท ทั้งนี้ ได้กําหนดจํานวนการเลี้ยงสัตว์ตามเกณฑ์ คือ ผู้เลี้ยงสุกร ไม่เกิน 5,000 ตัว , ผู้เลี้ยงไก่ไข่ ไม่เกิน 100,000 ตัว , ผู้เลี้ยงไก่เนื้อ ไม่เกิน 100,000 ตัว
น.ส.ไตรศุลี กล่าวว่า โครงการสนับสนุนค่าบริหารจัดการอาหารสัตว์ เพื่อดูแลเกษตรกรผู้เลี้ยงสัตว์ในการบรรเทาผลกระทบจากสถานการณ์ราคาวัตถุดิบอาหารสัตว์ และอาหารสัตว์ผสมสําเร็จรูปที่ปรับตัวสูงขึ้น รวมถึงเพื่อส่งเสริมและพัฒนาเกษตรกรผู้เลี้ยงสัตว์ โดยเฉพาะสุกร ไก่ไข่ ไก่เนื้อ ซึ่งเป็นสินค้าปศุสัตว์สําคัญและจําเป็นต่อการบริโภคของประชาชน เกษตรกรผู้เลี้ยงสัตว์ที่ต้องการยื่นคําร้อง ขอรับการสนับสนุน สามารถดาวน์โหลดแบบคําขอจากระบบขอรับการสนับสนุนค่าบริหารจัดการอาหารสัตว์( http://feed.dit.go.th )หรือติดต่อขอรับที่สํานักงานพาณิชย์จังหวัด สํานักงานปศุสัตว์จังหวัด สํานักงานปศุสัตว์อําเภอ หรือสํานักงานสหกรณ์จังหวัด โดยยื่นคําขอเข้าร่วมโครงการได้ถึงวันที่ 31 ส.ค. 66 นี้
รัฐบาลไทย-ข่าวทำเนียบรัฐบาล-ไทยขึ้นแท่นอันดับ 2 ของโลก “ศูนย์กลางอุตสาหกรรมพลาสติกชีวภาพ” กระตุ้นการลงทุน 3.7 หมื่นล้าน
วันจันทร์ที่ 21 สิงหาคม 2566
ไทยขึ้นแท่นอันดับ 2 ของโลก “ศูนย์กลางอุตสาหกรรมพลาสติกชีวภาพ” กระตุ้นการลงทุน 3.7 หมื่นล้าน
.....
สํานักงานคณะกรรมการส่งเสริมการลงทุน (บีโอไอ) เผยอุตสาหกรรมพลาสติกชีวภาพ (Bioplastics) ของไทย ก้าวขึ้นมาเป็น “ศูนย์กลางอุตสาหกรรมพลาสติกชีวภาพ อันดับ 2 ของโลก”
.
สถานการณ์ดังกล่าว ส่งผลให้มีนักลงทุนไทยและต่างชาติสนใจลงทุนอุตสาหกรรมพลาสติกชีวภาพในไทยเพิ่มขึ้น
.
จุดแข็งอุตสาหกรรม Bioplastics ของไทย:
>> ศักยภาพที่แข็งแกร่ง ด้านแหล่งวัตถุดิบ เช่น อ้อย มันสําปะหลัง
>> ความพร้อมด้านบุคลากร
>> มาตรการส่งเสริมจากภาครัฐที่ชัดเจน
.
จากข้อมูลของบีโอไอระบุ 5 ปีที่ผ่านมา ได้ส่งเสริมลงทุนในโครงการลงทุนพลาสติกชีวภาพ 24 โครงการ มูลค่าเงินลงทุนรวมกว่า 37,000 ล้านบาท
.
โดยยอดการลงทุนดังกล่าว ถือเป็น “ความสําเร็จทางนโยบาย” อีกขั้นหนึ่งเพราะนโยบายรัฐบาลได้กระตุ้นให้ทั้งหน่วยงานรัฐ และเอกชนตื่นตัวกับ “เศรษฐกิจ BCG Model“ ซึ่ง BCG Model จะเป็นฐานสําคัญดึงดูดให้เห็นเงินการลงทุนที่เพิ่มขึ้นในอนาคต
.
ทั้งนี้ อุตสาหกรรม Bioplastics นับเป็นอุตสาหกรรมที่สอดรับกับเป้าหมายของไทยว่าด้วยความเป็นกลางทางคาร์บอน ภายในปี ค.ศ. 2050 (พ.ศ. 2593) และปล่อยก๊าซเรือนกระจกสุทธิเป็นศูนย์ ในปี ค.ศ. 2065 (พ.ศ. 2608)
.
อ่านเพิ่มเติม คลิก >>https://www.thaigov.go.th/news/contents/details/71415
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส มอบเกียรติบัตรและเข็มเชิดชูเกียรติแก่ข้าราชการฯ ดีเด่น ประจำปี 2565
วันจันทร์ที่ 21 สิงหาคม 2566
ดีอีเอส มอบเกียรติบัตรและเข็มเชิดชูเกียรติแก่ข้าราชการฯ ดีเด่น ประจําปี 2565
ดีอีเอส มอบเกียรติบัตรและเข็มเชิดชูเกียรติแก่ข้าราชการฯ ดีเด่น ประจําปี 2565
วันนี้(21ส.ค.66)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานกล่าวเปิดงานและให้โอวาทแก่ข้าราชการพลเรือนดีเด่นพร้อมเกียรติบัตรและเข็มเชิดชูดเกียรติแก่ข้าราชการพลเรือนดีเด่นของกระทรวงดิจิทัลเพื่อเศรษฐกิจและสังคมประจําปีพ.ศ. 2565เพื่อเป็นการสร้างขวัญกําลังใจและส่งเสริมข้าราชการที่มีผลงานโดดเด่นมีคุณธรรมจริยธรรมและประพฤติเป็นแบบอย่างที่ดีโดยมีศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)และผู้บริหารกระทรวงฯเข้าร่วมณโรงแรมอัศวินแกรนด์คอนเวนชั่นกรุงเทพฯ
___________
รัฐบาลไทย-ข่าวทำเนียบรัฐบาล-รมว.เฮ้ง เผยความคืบหน้าช่วยลูกจ้าง 2 โรงงานปั่นด้าย สั่งจ่ายเงินสงเคราะห์ล็อตแรกกว่า 5 ล้านบาท
วันจันทร์ที่ 21 สิงหาคม 2566
21/08/2566
รมว.เฮ้ง เผยความคืบหน้าช่วยลูกจ้าง 2 โรงงานปั่นด้าย สั่งจ่ายเงินสงเคราะห์ล็อตแรกกว่า 5 ล้านบาท
รมว.เฮ้ง เผยความคืบหน้าช่วยลูกจ้าง 2 โรงงานปั่นด้าย สั่งจ่ายเงินสงเคราะห์ล็อตแรกกว่า 5 ล้านบาท
รัฐมนตรีว่าการกระทรวงแรงงาน เผยความคืบหน้าการให้ความช่วยเหลือลูกจ้าง 2 โรงงานปั่นด้าย จังหวัดสมุทรปราการ ถูกเลิกจ้าง แจงพนักงานตรวจแรงงานออกคําสั่งให้นายจ้างจ่ายค่าจ้าง ค่าชดเชยเป็นเงินกว่า 60 ล้านบาท พร้อมสั่งจ่ายเงินกองทุนสงเคราะห์ลูกจ้างเพื่อเยียวยาความเดือดร้อนเบื้องต้นกว่า 5 ล้านบาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าในการดําเนินการให้ความช่วยเหลือลูกจ้าง 2 โรงงานปั่นทอ ย่านพระสมุทร์เจดีย์ จ.สมุทรปราการ ที่ถูกเลิกจ้างว่า พนักงานตรวจแรงงานสํานักงานสวัสดิการและคุ้มครองแรงงานสมุทรปราการ (สสค.สมุทรปราการ) ได้มีคําสั่งให้ บริษัท แอลฟ่าสปินนิ่ง จํากัด นายจ้าง จ่ายค่าจ้าง ค่าบอกกล่าว และค่าชดเชย ให้กับลูกจ้างที่มายืนคําร้อง 241 คน เป็นเงิน 39,930,936.25 บาท ซึ่งคณะกรรมการกองทุนสงเคราะห์ลูกจ้างได้เห็นชอบให้จ่ายเงินสงเคราะห์ให้กับลูกจ้างเป็นเงินทั้งสิ้น 5,242,050 บาท โดยแบ่งเป็นกรณีเงินอื่นนอกจากค่าชดเชย จ่ายให้กับลูกจ้างจํานวน 105 คน เป็นเงิน 2,223,900 บาท ซึ่งสสค.สมุทรปราการ ได้ดําเนินการโอนเงินดังกล่าวให้กับลูกจ้างแล้ว สําหรับเงินสงเคราะห์กรณีนายจ้างเลิกจ้างโดยไม่จ่ายค่าชดเชย เห็นชอบให้จ่ายเงินให้กับลูกจ้าง จํานวน 129 คน เป็นเงิน 3,018,150 บาท คาดว่าจะดําเนินการจ่ายให้กับภายในสัปดาห์นี้ ในส่วนลูกจ้าง 10 คน ที่มายื่นคําร้องภายหลัง พนักงานตรวจแรงงานจะเร่งดําเนินการออกคําสั่งเพื่อให้ลูกจ้างได้รับสิทธิตามกฎหมายโดยเร็ว สําหรับบริษัท เอเอ็มซี สปินนิ่ง จํากัด พนักงานตรวจแรงงานได้ออกคําสั่งให้นายจ้างจ่ายค่าจ้าง ค่าบอกกล่าวล่วงหน้า และค่าชดเชย ให้กับลูกจ้างจํานวน 162 คน เป็นเงินจํานวน 25,928,583.20 บาท ทั้งนี้พนักงานตรวจแรงงานได้เสนอให้คณะกรรมการกองทุนสงเคราะห์ลูกจ้างพิจารณาจ่ายเงินสงเคราะห์ฯเพื่อเป็นการบรรเทาความเดือดร้อนเบื้องให้กับลูกจ้างกลุ่มนี้แล้ว ในส่วนลูกจ้าง 3 คน ที่ยื่นคําร้องเพิ่มเติม พนักงานตรวจแรงงานจะเร่งดําเนินการออกคําสั่งเพื่อให้ลูกจ้างได้รับสิทธิตามกฎหมายต่อไป
รมว.แรงงาน กล่าวต่อว่า ตนได้ทราบว่าในวันนี้ (21 ส.ค. 66) กลุ่มลูกจ้างของสถานประกอบกิจการทั้ง 2 แห่ง ได้เดินทางมาที่กระทรวงแรงงานเพื่อขอให้เร่งดําเนินการช่วยเหลือ ผมได้มอบหมายให้นายสมพงษ์ คล้อยแคล้ว หัวหน้าผู้ตรวจราชการกรม กรมสวัสดิการและคุ้มครองแรงงาน (กสร.) เป็นผู้แทนรับหนังสือจากผู้แทนลูกจ้าง ชี้แจงและร่วมกันหาแนวทางในการช่วยเหลือลูกจ้าง ทั้งนี้ได้สั่งการให้กรมสวัสดิการและคุ้มครองแรงงานเร่งดําเนินการตามอํานาจหน้าที่ และเฝ้าติดตามสถานการณ์การจ้างงานของนายจ้างรายนี้อย่างใกล้ชิดต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กรมได้สั่งการให้สํานักงานสวัสดิการและคุ้มครองแรงงานจังหวัดสมุทรปราการ เร่งดําเนินการตามอํานาจหน้าที่เพื่อให้ลูกจ้างได้รับสิทธิประโยชน์ตามกฎหมายโดยเร็ว ในส่วนของการดําเนินคดีอาญากรณีนายจ้างไม่ปฏิบัติตามคําสั่งพนักงานตรวจแรงงานและการดําเนินคดีแพ่ง ขณะนี้อยู่ระหว่างการดําเนินการของนิติกร ซึ่งได้กําชับให้ดําเนินการอย่างรวดเร็วเช่นเดียวกัน
รัฐบาลไทย-ข่าวทำเนียบรัฐบาล-วางยุทธศาสตร์ “เจาะตลาดมุสลิม” ตั้งเป้า ปี 70 เป็น 1 ใน 5 จุดหมายปลายทางนักท่องเที่ยวมุสลิมทั่วโลก
วันจันทร์ที่ 21 สิงหาคม 2566
วางยุทธศาสตร์ “เจาะตลาดมุสลิม” ตั้งเป้า ปี 70 เป็น 1 ใน 5 จุดหมายปลายทางนักท่องเที่ยวมุสลิมทั่วโลก
.....
กระทรวงการท่องเที่ยวและกีฬา จัดทําแผนยุทธศาสตร์การส่งเสริมและพัฒนาศักยภาพการท่องเที่ยวสําหรับนักท่องเที่ยวมุสลิม ระยะ 5 ปี (2566 – 2570) ประกอบด้วย การยกระดับผู้ประกอบการ การพัฒนาสินค้า บริการ และกิจกรรมการท่องเที่ยว การนําเทคโนโลยีมาใช้อํานวยความสะดวกแก่นักท่องเที่ยว บูรณาการความร่วมมือระหว่างหน่วยงานเพื่อรองรับกลุ่มนักท่องเที่ยวมุสลิม และสร้างการรับรู้ถึงความพร้อมของไทยในการรองรับนักท่องเที่ยวมุสลิม โดยตั้งเป้าหมายให้ไทยเป็น 1 ใน 5 จุดหมายปลายทางสําหรับนักท่องเที่ยวมุสลิมทั่วโลก ภายในปี 2570
.
ทั้งนี้ ในปี 2565 ที่ผ่านมา ไทย เป็นจุดหมายปลายทางที่สําคัญที่นักท่องเที่ยวมุสลิมเดินทางมากว่า 3 ล้านคน และส่วนใหญ่เป็นกลุ่มคุณภาพที่มีกําลังซื้อสูง นอกจากนี้ MasterCard-CrescentRating Global Muslim Travel Index 2022 ยังจัดอันดับให้ไทยเป็นที่ 3 ในกลุ่มประเทศที่ไม่ใช่มุสลิมที่นักท่องเที่ยวมุสลิมนิยมมาท่องเที่ยวรองจากสิงคโปร์และไต้หวัน
.
อ่านเพิ่มเติม คลิก >> https://www.thaigov.go.th/news/contents/details/71417
.
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
เตือน ! “อย่าให้ข้อมูลส่วนตัว” สายด่วน 1330 โทรแจ้งสิทธิบริการเท่านั้น
จัดตั้ง “เรือนจําอุตสาหกรรม” แห่งแรกในประเทศ สร้างรายได้ให้ผู้ต้องขัง “เป็นทุนภายหลังพ้นโทษ”
ไทยขึ้นแท่นอันดับ 2 ของโลก “ศูนย์กลางอุตสาหกรรมพลาสติกชีวภาพ” กระตุ้นการลงทุน 3.7 หมื่นล้าน
ผู้ปกครองต้องรู้! กฎหมายคาร์ซีทสําหรับเด็กต่ํากว่า 6 ขวบ มีผลบังคับใช้แล้ว ฝ่าฝืนมีโทษปรับ
รัฐบาลหนุนท่องเที่ยวเชิงศรัทธา - วัฒนธรรม แนะปชช. ใช้วิจารณญาณก่อนเชื่อสิ่งใด ป้องกันการถูกหลอก
รัฐบาลไทย-ข่าวทำเนียบรัฐบาล-กำหนดให้ 31 ก.ค.66 เป็นวันหยุดราชการเพิ่มเติมเป็นกรณีพิเศษ
วันจันทร์ที่ 21 สิงหาคม 2566
21/08/2566
กําหนดให้ 31 ก.ค.66 เป็นวันหยุดราชการเพิ่มเติมเป็นกรณีพิเศษ
วันพฤหัสบดีที่ 27 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี เห็นชอบ กําหนดให้วันจันทร์ที่ 31 ก.ค.2566
เป็นวันหยุดราชการเพิ่มเติมเป็นกรณีพิเศษ ตามที่สํานักเลขาธิการคณะรัฐมนตรีเสนอ
ส่งผลให้มีวันหยุดราชการต่อเนื่องตั้งแต่วันที่ 28 ก.ค. – 2 ส.ค.2566 รวมทั้งสิ้น 6 วัน
เพื่อเป็นการกระตุ้นการเดินทางและการท่องเที่ยว ทั้งนี้ที่ผ่านมาคณะกรรมการวันหยุดพิเศษจะเสนอคณะรัฐมนตรีพิจารณาภาพรวมวันหยุดราชการประจําปีและประกาศให้ประชาชนทราบล่วงหน้าเพื่อการเตรียมตัว ซึ่งได้ดําเนินการถึงเดือน มิ.ย.
เนื่องจากคาดว่ารัฐบาลใหม่จะเป็นผู้พิจารณาวันหยุดพิเศษในช่วงครึ่งปีหลัง
แต่ด้วยยังไม่สามารถจัดตั้งรัฐบาลได้รัฐบาลรักษาการจึงจําเป็นต้องนําเข้าที่ประชุมคณะรัฐมนตรีเพื่อประกาศให้เป็นวันหยุดราชการเป็นกรณีพิเศษในครั้งนี้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี